laion/Wikipedia-Exotic huggingface dataset:
כריסטיאן טראמיץ

כריסטיאן טראמיץ (בגרמנית: Christian Tramitz; נולד ב-29 ביוני 1955) הוא שחקן גרמני. טראמיץ נולד במינכן למפיק הקולנוע רודולף ולמוניקה טראמיץ. אחיו ניקולס (גר') שינה את שם משפחתו לגרמוס, והוא הכנר הראשי בתזמורת הסימפונית של וינה. סבו מצד האם הוא השחקן האוסטרי פאול הרביגר (אנ'), בת-דודו היא השחקנית מאבי הרביגר (אנ'). בני משפחה נוספים הם אליזבת אורת (גר'), כריסטיאנה (אנ') ומארזה הרביגר (גר'), בנותיהם של אטילה הרביגר (אנ') ושל פאולה וסלי (אנ'). בתחילת דרכו למד תולדות האמנות, פילוסופיה ודרמה והחל את הקריירה שלו בתחום המדיה שהגיש, תוכנית ברדיו של מינכן. מ-1997 ועד 2002 הופיע בתוכנית הקומדייה "Bullyparade" ביחד עם חברו מיכאל הרביג. ב-2001 שיחק בסרט "Der Schuh des Manitu" המהווה פארודיה על סרטי מערבונים וב-2004 שיחק בסרט ההמשך שלו "Traumschiff Surprise – Periode 1". ב-2004 גילם את הצייד ב-"7 Dwarves – Men Alone in the Wood", סרט קומדייה העוקב אחר האגדה של שלגייה ושבעת הגמדים. ב-2006 גילם מורה לצרפתית בסרט "Französisch für Anfänger". ב-2007 שיחק בקומדיה הרומנטית של טיל שווייגר "ארנב בלי אוזניים". ב-2008 שיחק בסרט הביוגרפי על הזמר פאלקו. ב-2009 שיחק בסרט האוסטרי "Das Vaterspiel". ב-2010 גילם סוכן FBI בסרט "Jerry Cotton". ב-2015 שיחק בקומדיה הרומנטית "Gut zu Vögeln" וגם שיחק ולקח חלק בכתיבת התסריט לסרט "Gespensterjäger – Auf eisiger Spur" המתבסס בעיקרו על ספר של קורנליה פונקה. הוא דובב בסרטי הנפשה רבים, ובהם ב"מוצאים את נמו", "טינקרבל", שם דיבב את בובל, "צעצוע של סיפור 3", שבו דיבב את קן, הוא דובב בסרט "Lissi und der wilde Kaiser" המהווה פארודיה לסרט "סיסי" והופיע במספר סדרות טלוויזיה. טראמיץ אב לתאומים מנישואיו הראשונים, ב-2004 התחתן בשנית והוא אב לבן ובת מנישואיו אלה. מדיה וקבצים בנושא כריסטיאן טראמיץ בוויקישיתוף כריסטיאן טראמיץ, במסד הנתונים הקולנועיים IMDb (באנגלית) כריסטיאן טראמיץ, באתר AllMovie (באנגלית) כריסטיאן טראמיץ, באתר Rotten Tomatoes (באנגלית) כריסטיאן טראמיץ, במסד הנתונים הקולנועיים KinoPoisk (ברוסית) כריסטיאן טראמיץ, באתר MusicBrainz (באנגלית) כריסטיאן טראמיץ, באתר Discogs (באנגלית)
צ'יק האלברט

צ'ארלס פינקני "צ'יק" האלברט (באנגלית: Charles Pinkney "Chick" Halbert; ‏27 בפברואר 1919 – 4 במרץ 2013) היה כדורסלן אמריקאי, אשר שיחק בליגות ה-BAA וה-NBA בין השנים 1946–1951. האלברט נולד בעיר אולבני שבטקסס, ובין השנים 1939–1942 למד באוניברסיטת טקסס המערבית A&M. בשנת 1946 הצטרף לקבוצת שיקגו סטאגס, לקראת עונת הבכורה של ליגת ה-BAA (לימים ליגת ה-NBA). לאורך עונתו הראשונה קלע 12.7 נקודות בממוצע למשחק (עשירי ב-BAA), ובסיומה נבחר לחמישייה השנייה של העונה, לצד חברו לקבוצה מקס זסלופסקי אשר נבחר לחמישייה הראשונה. בפלייאוף 1947 העפילה שיקגו לגמר הליגה, אך הפסידה מול פילדלפיה ווריורס בתוצאה 1–4. לאורך סדרת הגמר היה האלברט הקלעי המוביל של קבוצתו, עם 14.4 נקודות בממוצע למשחק. בעונת 1947/1948 העפיל פעם נוספת לגמר ה-NBA, כשחקן פילדלפיה ווריורס, אך קבוצתו הפסידה מול בולטימור בולטס בתוצאה 2–4. ב-3 העונות הבאות שיחק עבור בוסטון סלטיקס, פרובידנס סטימרולרס, וושינגטון קפיטולס ובולטימור בולטס, בטרם פרש ממשחק בשנת 1951. לאורך הקריירה ב-BAA/NBA קלע 8.8 נקודות בממוצע למשחק והשתתף ב-303 משחקים בסך הכול, אשר הציבו אותו בעת פרישתו כשחקן בעל מספר המשחקים הרב ביותר בליגה. ב-4 במרץ 2013 נפטר האלברט בעיר קופוויל שבוושינגטון, בגיל 94. מדיה וקבצים בנושא צ'יק האלברט בוויקישיתוף פרופיל, באתר Basketball-Reference פרופיל, באתר ליגת ה-NBA סטטיסטיקות סדרת הגמר בין שיקגו לפילדלפיה, באתר basketball-reference.com סטטיסטיקות סדרת הגמר בין פילדלפיה לבולטימור, באתר basketball-reference.com סטטיסטיקות הקריירה של האלברט, באתר basketball-reference.com ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
I Don't Care

I Don't Care (בעברית: לא אכפת לי) הוא שיר של הזמר-יוצר הבריטי אד שירן, שהוקלט ביחד עם הזמר הקנדי ג'סטין ביבר, כסינגל הראשון מתוך אלבום האולפן הרביעי של שירן, No.6 Collaborations Project. השיר יצא לאור ב-10 במאי 2019. תחילה, פרסם שירן הצצה לשיר ברשת החברתית אינסטגרם, חמישה ימים לפני כן. כמו כן, פרסם ביבר את המשך ההצצה לשיר יום לאחר מכן. השיר הגיע לצמרת המצעדים במדינות כמו הממלכה המאוחדת, הונגריה, דנמרק, שוודיה ועוד. בנוסף לכך, נכנס השיר היישר אל העשירייה הפותחת במצעד הבילבורד הוט 100. הסינגל "I Don't Care" הוא השיר הרביעי של אד שירן וג'סטין ביבר ביחד. שניהם תרמו את קולם לשיר של ליל דיקי על כדור הארץ בשנת 2019 הנקרא "Earth", בנוסף לזה, שירן כתב את השיר של ביבר "Love Yourself", והשיר של מייג'ור לייזר "Cold Water". איגוד תעשיית ההקלטות הבריטי העניק לשיר את תואר הזהב על מכירות של 400,000 עותקים במדינה. "I Don't Care" נחשב בעיני מבקרים רבים לאחד השירים הטובים ביותר בשנת 2019. מידע על הסינגל "I Don't Care" באתר מיוזיק בריינז מידע על היצירה "I Don't Care" באתר Discogs מילות השיר "I Don't Care" באתר Genius סרטון השיר "I Don't Care" באתר יוטיוב www.billboard.com www.bpi.co.uk The biggest music collaborations of 2019 Gold & Platinum, RIAA (באנגלית אמריקאית)
פרנק באומהולץ

פרנק קונראד באומהולץ (באנגלית: Frank Conrad Baumholtz; ‏7 באוקטובר 1918 – 14 בדצמבר 1997) היה כדורסלן ושחקן בייסבול אמריקאי. בעונת 1946/1947 שיחק בקבוצת קליבלנד רבלס מליגת ה-BAA, ובין השנים 1947–1957 שיחק בקבוצות סינסינטי רדס, שיקגו קאבס ופילדלפיה פיליז מליגת ה-MLB. באומהולץ נולד בכפר מידווייל שבאוהיו, ובין השנים 1938–1941 למד באוניברסיטת אוהיו. בעונת 1940/1941 הוביל את קבוצת הכדורסל של האוניברסיטה לשלב הגמר של "טורניר ההזמנה הלאומי" (NIT), אשר נחשב באותה תקופה לטורניר המכללות היוקרתי ביותר. בסיום העונה זכה בתואר השחקן המצטיין של הטורניר, ונבחר לחמישיית העונה בליגת המכללות (First-team All-American). בשנת 1945 החל לשחק כדורסל עבור קבוצת "יאנגסטאון ברס" מליגת ה-NBL, ובשנת 1946 הצטרף לקבוצת קליבלנד רבלס לקראת עונת הבכורה של ליגת ה-BAA (לימים ליגת ה-NBA). בעונתו היחידה בקבוצה קלע 14.0 נקודות בממוצע למשחק (שמיני בליגה), ובסיומה נבחר לחמישייה השנייה של העונה. בשנת 1947 עבר לשחק בייסבול ב-MLB, ולאורך 10 עונותיו בליגה השתתף ב-1,019 משחקים, חבט 25 הום ראנס והעמיד ממוצע חבטות של 0.290. ב-14 בדצמבר 1997 נפטר באומהולץ בעיר וינטר ספרינגס שבפלורידה, בגיל 79. מדיה וקבצים בנושא פרנק באומהולץ בוויקישיתוף פרופיל, באתר Basketball-Reference פרופיל, באתר ליגת ה-NBA פרנק באומהולץ, באתר "Find a Grave" (באנגלית) פרנק באומהולץ, באתר Baseball-Reference.com MLB פרנק באומהולץ, באתר Baseball-Reference.com ליגות אחרות פרנק באומהולץ, באתר ESPN.com MLB פרנק באומהולץ, באתר MLB.com פרנק באומהולץ, באתר The Baseball Cube פרנק באומהולץ, באתר היכל התהילה של הכדורסל באוהיו חמישיות העונה בליגת המכללות, באתר hickoksports.com סטטיסטיקות ה-BAA של באומהולץ, באתר basketball-reference.com סטטיסטיקות ה-MLB של באומהולץ, באתר baseball-reference.com ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
Harem

Harem (בעברית: הַרמוֹן) הוא אלבום האולפן השמיני של הזמרת-יוצרת האנגלייה שרה ברייטמן. האלבום יצא לאור ב-19 במרץ 2003, בהוצאת חברת התקליטים אנג'ל רקורדס. כמו כן, מתוך האלבום יצאו הסינגלים; "It's a Beautiful Day",‏ "Free",‏ "What You Never Know",‏ "Harem" ו-"Beautiful". האלבום הגיע למקום הראשון במצעד האלבומים שבטאיוואן, והראשון במצעד האלבומים הקלאסיים. Harem בדומה לאלבומים נוספים של ברייטמן, הופק על ידי פרנק פיטרסון. בארצות הברית, זכה האלבום להצלחה רבה כאשר נמכר שם בכ-333,000 עותקים. בגרמניה זכה להצלחה גם כן, כאשר נמכר שם בכ-100,000 עותקים. מפיק האלבום, פרנק פיטרסון, הפיק בשנת 1997 את אלבומה של הזמרת-יוצרת הישראלית עפרה חזה, Ofra Haza והקלטות וסקיצות שהוקלטו על ידה באותה התקופה ולא נכנסו לאלבום שובצו בשיר "Mysterious Days". מידע על האלבום Harem באתר MusicBrainz מידע על האלבום Harem באתר AllMusic האלבום Harem באתר Discogs האלבום Harem באתר ספוטיפיי Harem by Sarah Brightman (באנגלית אמריקאית), 2003-01-01, נבדק ב-2022-01-21 Angel Records, Discogs (באנגלית) Sarah Brightman - Harem, Discogs (באנגלית) Sarah Brightman - Harem, Discogs (באנגלית) www.webcitation.org Sarah Brightman Chart History, Billboard Nielsen Business Media Inc, Billboard, Nielsen Business Media, Inc., 2004-04-10. (באנגלית) BVMI | Datenbank, www.musikindustrie.de OFRA HAZA & SARAH BRIGHTMAN - Mysterious Days, נבדק ב-2022-01-21 italiancharts.com - Italian charts portal, italiancharts.com Gold & Platinum, RIAA (באנגלית) Awards, Sarah Brightman (באנגלית) 首頁, 財團法人台灣唱片出版事業基金會 (ב־Chinese (Taiwan)) web.archive.org web.archive.org www.artistas-espectaculos.com (ארכיון) Fan Of Music, fanofmusic.free.fr Sarah Brightman Chart & Sales History, www.ukmix.org Gold/Platinum, Music Canada (באנגלית) (ארכיון) "Amazon Japan – Sarah Brightman – Harem" (in Japanese). Amazon.co.jp. itunes.apple.com itunes.apple.com itunes.apple.com "Amazon Germany – Sarah Brightman – Harem" (in German). Amazon.de. web.archive.org "Amazon UK – Sarah Brightman – Harem". Amazon UK.
גל פז

גל פז היא חברה המתמחה בהפצת מוזיקה יהודית (בעיקר מוזיקה חסידית וחזנות) וסרטי קולנוע חרדי. החברה קמה לפני עשרות שנים על ידי חיים זילבר והחזן דוד ורדיגר והתחילה בהפצת תקליטים של הזמר מרדכי בן-דוד. כיום החברה מנוהלת על ידי הבנים הלל זילבר דני זילבר ויהודה זילבר והוציאה עד היום אלפי דיסקים במוזיקה החסידית. גל פז הייתה החברה המובילה בעולם בתחום זה[דרוש מקור]. החברה הוציאה לאור ומפיצה את אלבומיהם של רוב היוצרים החשובים במוזיקה החסידית, כגון מרדכי בן-דוד, אברהם פריד, יעקב שוואקי, משה לאופר, אוף שימחעס ועוד. בנוסף החברה מתמחה בייצור ושיווק של קלטות סיפורי ילדים המתאימים למגזר החרדי בהם הסדרה "כה עשו חכמינו" חבורת מצוות ועוד, כמו כן סרטים ברוח הציבור החרדי. לחברה כמה סניפים ברחבי העולם: ישראל: ירושלים, בני ברק ובית שמש (הסניף בבית שמש נסגר) ארצות הברית בשנת 2007 הזמר מרדכי בן דוד תבע את החברה בטענה שהוציאה אלבום המכיל משיריו באופן לא חוקי (ללא קבלת רשותו). בן דוד ביקש פיצוי כספי של 720 אלף שקל ולבקשתו הוציא בית המשפט המחוזי בתל אביב צו מניעה להפצת הדיסק. מדיה וקבצים בנושא גל פז בוויקישיתוף אתר האינטרנט הרשמי של גל פז גל פז, ברשת החברתית פייסבוק גל פז, סרטונים בערוץ היוטיוב סרטונים בערוץ של ערוץ היוטיוב הרשמי של גל פז, באתר יוטיוב דף הבית של גל פז, ברשת החברתית פייסבוק גל פז באתר ג'ואיש מיוזיק גל פז באתר קול הלשון MBD נגד גל פז ידיעה באתר בחדרי חרדים. בן דוד תובע את גל פז, ידיעה באתר גלובס. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
מפרצון בריאלמון

מפרצון בריאלמון (באנגלית: Brialmont Cove) הוא מפרצון, היוצא ממפרץ יוז, בחוף המערבי של ארץ גרהאם, בחצי האי האנטארקטי שבאנטארקטיקה. המפרצון נמצא בין נקודת צ'ארלס ונקודת ספרינג. המפרצון התגלה בשנת 1898 על ידי המשלחת האנטארקטית הבלגית, בפיקודו של אדריאן דה ז'ארלש. ז'ארלש קרא למפרצון על שמו של לוטננט גנרל הנרי אלקסיס בריאלמון, איש צבא בלגי. במסגרת מלחמתה של ארגנטינה בבריטניה לשליטה באזור (שהגיעה לשיאה במלחמת פוקלנד), הקימה ארגנטינה בסיסים באזורים רבים בשטח הטריטוריה הבריטית באנטארקטיקה. בשנת 1954 הוקם בסיס מסוג זה במפרצון בריאלמון. • Damien Gildea, Mountaineering in Antarctica: complete guide: Travel guide • Ben Saul, Tim Stephens, Antarctica in International Law, P 827 מפרצון בריאלמון באתר הסקר הגאולוגי של ארצות הברית מפרצון בריאלמון באתר הגאזט האנטארקטי של ממשלת אוסטרליה מפרצון בריאלמון באתר הגאזט האנטארקטי המשווה SCAR של ממשלת אוסטרליה תצלום לוויין של אזור מפרצון בריאלמון מפת אזור מפרצון בריאלמון מידע גאוגרפי והיסטורי ראו ב"לקריאה נוספת" בספרם של Ben Saul, Tim Stephens.
דרכנו

האם התכוונתם ל... דרכנו (שבועון) – שבועון של אגודת ישראל, שיצא לאור בוורשה בירת פולין בין השנים תרצ"ד-תרצ"ו. דרכנו (ארגון) – תנועה חוץ פרלמנטרית שהוקמה לאחר הבחירות לכנסת העשרים בשנת 2015 כתוצאה מאיחוד בין "V15" ו"קול אחד". דרכנו (שיר) – פזמון עברי שנכתב על ידי יענקל'ה רוטבליט והולחן על ידי יזהר אשדות והפך מזוהה עם האינתיפאדה השנייה.
תחנת הכוח התרמית עקבה

תחנת הכוח התרמית עקבה היא תחנת כוח לייצור חשמל, הממוקמת בקרבת העיר עקבה שבדרום ירדן. זו תחנת הכוח הגדולה ביותר במדינה. התחנה הוקמה בשנת 1986. היא שוכנת מדרום לעיר, בסמוך לחוף מפרץ אילת וגבול ירדן-ערב הסעודית. כושר ייצור החשמל של התחנה הוא 650 מגוואט. מותקנות בה חמש טורבינות להפקת חשמל על בסיס שרפת דלק. כושר הייצור של כל אחת מהטורבינות, הוא 130 מגוואט. הטורבינות בתחנה, הונעו בעבר בדלק נוזלי. לאחר הקמת צינור הגז הערבי ביולי 2003, הן הוסבו להנעה באמצעות גז טבעי. תחנת הכוח הסולארית שמס מעאן מסמך אודות הסבת התחנה לפעולה באמצעות גז טבעי (הקישור אינו פעיל, 14 בספטמבר 2019) ליאור גרינבאום, ‏צינור הגז הערבי יוארך מסוריה לטורקיה ולמרכז אירופה, באתר גלובס, 17 באוגוסט 2005 עמירם כהן, הסתיימה הנחת צינור הגז המצרי מסיני לירדן, באתר הארץ, 2 ביולי 2003
ג'רלד מקוי

ג'רלד מקוי (באנגלית: Gerald McCoy, ‏25 בפברואר 1988) הוא שחקן פוטבול אמריקאי המשחק בעמדת תאקל הגנתי (אנ') בקבוצת דאלאס קאובויס שבליגת ה-NFL. מקוי שיחק בפוטבול מכללות (אנ') באוקלהומה וזכה בתקופה זו בתוארי All-America (אנ'). בשנת 2010, גויס במיקום השלישי בדראפט עבור קבוצת טמפה ביי באקנירס. נבחר לשחק בפרו בול שש פעמים וכן זכה שלוש פעמים בתואר All-Pro (אנ') בקטגוריית "First Team". מקוי נולד באוקלהומה סיטי לפטרישיה וג'רלד מקוי. בצעירותו עסק בפוטבול ובהדיפת כדור ברזל. בשנת 2005 נבחר לשחקן ההגנתי של השנה על ידי USA Today. בין השנים 2006–2009 שיחק בפוטבול מכללות. לקראת דראפט ה-NFL לשנת 2010, נחשב לאחד שחקני הפוטבול המבוקשים ביותר. בדראפט זה נבחר שלישי לשחק בקבוצת טמפה ביי באקנירס. במאי 2019 עזב את הקבוצה וביוני 2019 הצטרף לקבוצת קרוליינה פנתרס. ב-2020 הצטרף לדאלאס קאובויס. מקוי נשוי לאבוני מקוי ולזוג חמישה ילדים. השתתף בעונה החמישית של הסדרה הליגה. בינואר 2019, אימץ אורח חיים טבעוני מדיה וקבצים בנושא ג'רלד מקוי בוויקישיתוף ג'רלד מקוי, ברשת החברתית אקס (טוויטר) Gerald McCoy, buccaneers.com Former OU football player Gerald McCoy welcomes twins, oklahoman.com Gerald McCoy - Vegan Life, The Charlotte Post ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'רלד מקוי".
מלתעות האימה

"מלתעות האימה" (באנגלית: Crawl) הוא סרט אימה-הישרדות אמריקאי אשר בוים על ידי אלכסנדר אג'ה, לפי תסריט שכתבו מיכאל רסמוסן ושון רסמוסן. את הדמויות הראשיות מגלמות קאיה סקודלריו וברי פפר. הסרט יצא לאקרנים ב-10 ביולי 2019, בהפצת סרטי פרמאונט. בישראל יצא הסרט ב-29 באוגוסט 2019. סרט אימה חדש על סופת הוריקן מאלכסנדרה אג'ה. הסרט מתחיל כאשר סופה טרופית כבדה פוגעת בפלורידה, עיר הולדתה של היילי קלר (קאיה סקודלריו). היא בוחרת להתעלם מהתרעות הפינוי של העיר, ומחליטה לנסוע לשם במטרה למצוא את אביה, דייב קלר (ברי פפר), שנעלם בפתאומיות. כאשר מגיעה היילי אל בית אביה, היא מגלה כי הוא פצוע אנושות. בסמוך לכך, היא מנסה לעצור את הדימום שלו, תוך שהיא מטפלת בו. לאחר מכן, השניים ננעלים במרתף, תוך שהשיטפון מבחוץ חודר פנימה ויחד איתו, גם האליגטורים שתוקפים ופוצעים את השניים בצורה קשה ובלתי הפיכה. קאיה סקודלריו – היילי קלר, בתו של דייב ברי פפר – דייב קלר, אביה של היילי רוס אנדרסון – וייד טיילור אנסון בון – סטאן חוסה פלמה – פיט מורוויד' קלארק – בת' קלר מלתעות האימה, ברשת החברתית אקס (טוויטר) "מלתעות האימה", במסד הנתונים הקולנועיים IMDb (באנגלית) "מלתעות האימה", באתר AllMovie (באנגלית) "מלתעות האימה", באתר Rotten Tomatoes (באנגלית) "מלתעות האימה", באתר Box Office Mojo (באנגלית) "מלתעות האימה", באתר Metacritic (באנגלית) "מלתעות האימה", במסד הנתונים הקולנועיים KinoPoisk (ברוסית) ביקורות: שמוליק דובדבני, "מלתעות האימה": כל כך מטופש שהוא מהנה, באתר ynet, 2 בספטמבר 2019 Zoran Janković, PRODUCTION: Alexandre Aja Shoots Paramount Pictures Production Crawl in Serbia, FilmNewEurope.com, ‏1970-01-01 (באנגלית) Crawl, Box Office Mojo Alexandre Aja, Sam Raimi Team for Paramount Horror Thriller 'Crawl' (Exclusive), The Hollywood Reporter (באנגלית) Brad Miska, Here’s the Star of Alex Aja and Sam Raimi’s ‘Crawl’, Bloody Disgusting!, ‏2018-05-31 (באנגלית) Barry Pepper Joins Kaya Scodelario in Paramount Thriller 'Crawl', The Hollywood Reporter (באנגלית) Paramount Sets Horror Pic 'Crawl' for Late Summer; 'Loud House' Film Taken Off Calendar, The Hollywood Reporter (באנגלית) מלתעות האימה, באתר Seret.co.il | אתר סרט
תאווה

האם התכוונתם ל... תשוקה תשוקה מינית תאוות בצע תאווה למזון (אנ') כמיהה בדת: תאווה – בנצרות, אחד משבעת החטאים "לא תתאווה" – מצווה המופיע בספר דברים; ע"ע לא תחמוד טַנְהַא – בבודהיזם, תשוקה או צמא נפשי קברות התאווה – על פי ספר במדבר, מקום במדבר פארן שאליו הגיע עם ישראל בנדודיו במדבר לאחר יציאת מצרים
עריך

עֲרִיךְ (באנגלית: face value) הוא הערך הכספי הנקוב (הנומינלי) המצוין (בדפוס או בהטבעה) על גבי הילך חוקי (מטבע, שטר), נייר ערך (כגון איגרת חוב), בול וכדומה. הערך הנקוב של בולים, מטבעות ושטרות כסף הנמצאים במחזור הוא בדרך כלל ערכם החוקי. כאשר הם הופכים לפריט אספנים, לאחר יציאתם מהמחזור ובמקרים חריגים אף קודם לכן, שווי השוק שלהם אינו קשור לערך הנקוב. מטבעות או בולים נדירים עשויים להיסחר במחירים גבוהים במידה ניכרת מהערך הנקוב שלהם. בתקופת אינפלציה ייתכן שערך המתכת של מטבעות בעריכים נמוכים יהיה גבוהמהערך הנקוב שלהם. בתכנונם של מטבע ושטר כסף נודעת חשיבות לקביעת העריכים. נדרשת החלטה איזה עריכים יונפקו כמטבע (עשוי מתכת) ואיזה יונפקו כשטר כסף (עשוי נייר), שהבלאי שלו גבוה יותר. בדרך כלל העריכים הנמוכים מונפקים כמטבע, והגבוהים - כשטר כסף. אינפלציה גבוהה עלולה לגרום לכך שעריך שהונפק תחילה בשטר כסף יוחלף למטבע עם ירידת ערכו הריאלי. דוגמה: שקל חדש החל דרכו עם שטרות של 1, 5 ו-10 ש"ח, שבמרוצת השנים הוחלפו במטבעות. תוצאה נוספת של אינפלציה גבוהה היא יציאתם מהמחזור של מטבעות בעריכים נמוכים, כפי שקרה בישראל למטבעות של אגורה אחת (פחות משש שנים לאחר ההנפקה) וחמש אגורות ((22 שנים לאחר ההנפקה). החלטה נדרשת נוספת היא גובהו של העריך הגבוה ביותר שיונפק, בהתחשב בכך שעריכים בסכומים גבוהים מאוד אינם נוחים לשימוש. שש שנים לאחר תחילתו של השקל החדש נוסף לו שטר בעריך של 200 ש"ח, כשקודם לכן העריך הגבוה ביותר היה 100 ש"ח. עריך של 500 ש"ח תוכנן אך לא הודפס. העריך המוטבע על מטבע מייצג בדרך כלל את ערכו בעסקאות. כלל זה אינו חל על מטבע זיכרון, העשוי פעמים רבות ממתכת יקרה, כגון כסף או זהב, ומחירו גבוה במידה ניכרת מערכו הנקוב, כך שהוא אינו משמש בפועל כאמצעי תשלום. דוגמה: למטבע זיכרון "ישראל ביחד" העשוי זהב יש ערך נקוב של 10 ש"ח, אך מחירו בעת הנפקתו הוא 7,639 ש"ח. לעריך של בול דואר השפעה על תפוצתו. מרבית המכתבים הנשלחים הם מכתבים רגילים בארץ, ולכן בול שהעריך שלו זהה לתעריף של מכתב כזה יזכה לתפוצה גבוהה. עריכים גבוהים יותר משמשים במכתבים פחות נפוצים, כגון מכתבים רשומים או מכתבים לחו"ל, ולכן בולים בעריכים אלה נפוצים פחות. האינפלציה משפיעה גם על מחירי הדואר ומובילה לפתרונות אחדים: הנפקת בולים חדשים עם עריכים המתאימים לתעריפי הדואר החדשים. הנפקת בול עם עריך נמוך (למשל אגורה אחת), שניתן לצרף אותו לבול עם עריך המתאים לתעריף הישן לשם הגעה לתעריף החדש. הנפקה חוזרת של בול ישן, כשעליו מוטבע עריך חדש, התואם את התעריף החדש. הנפקת בול ללא ערך נקוב, המתאים למשלוח מכתב רגיל בארץ. בולי דואר נבדלים זה מזה לא רק בעריך שלהם, אלא בעיקר בציור המופיע עליהם, אף לעיתים מונפקת סדרת בולים שלכל הבולים בה ציור זהה, והם נבדלים זה מזה בעריך ובצבע בלבד. הנפקה של איגרות חוב כוללת הדפסה שלהן עם ערך נקוב על גבי איגרת החוב. הערך הנקוב מייצג את התחייבותו של מנפיק איגרת החוב לשלם סכום זה לבעל האיגרת בבוא מועד פדיונה. תשלומי ריבית למחזיקי איגרת החוב נקבעים באחוז מסוים מהערך הנקוב. טרם פדיונה של איגרת החוב, שווי השוק שלה יכול להיות גבוה או נמוך מערכה הנקוב. מאז הרבעון האחרון של המאה העשרים, במשך חיי האיגרת אין לערך המודפס על פני איגרת החוב משמעות רבה, משום שהמסחר באיגרות החוב נעשה במערכות המחשוב של הבנקים, ללא מעבר פיזי של איגרות חוב. ערך ריאלי וערך נקוב מאת זאב קליין, ‏בנק ישראל מחליף את שטרות הכסף; בתיכנון - שטר חדש בערך 500 שקל, באתר גלובס, 28 באוקטובר 1998 ישראל ביחד, באתר החברה הישראלית למדליות ולמטבעות
החווה המלכותית

החווה המלכותית (באנגלית: Royal Ranch) היא מיני-סדרה בריטית מסוגת דרמה קומית שנוצרה עבור ערוץ דיסני הבריטי. הקרנת הבכורה של הסדרה התקיימה ב-20 בנובמבר 2017 באפליקציית ערוץ דיסני בבריטניה ובאירלנד. בישראל הסדרה שודרה לראשונה עם כתוביות בעברית ב-12 בדצמבר 2017 בערוץ היוטיוב של ערוץ דיסני ישראל. לסדרה יש עונה 1 ו-3 פרקים באורך 5–6 דקות. שפת המקור של הסדרה היא אנגלית. הסדרה עוסקת בסיפורה של פיני, נערה צעירה שאוהבות לטפל בסוסים אשר מתגוררת אצל סבתא, אן מארי. בעקבות מכירתה של לוטי, הסוסה של פיני, פיני בהתחלה עצובה, אבל זמן קצר לאחר מכן חייה משתנים כאשר היא מקבלת את הצעתו של המלך אוסוולד ללמד את האחים התאומים, הנסיכה הנרייטה והנסיך ארתור, לרכב על סוסים בסן מורינה. בהתחלה פיני האמינה שהיא יכול ללמד אותם לרכב על סוסים בקלות, אבל התאומים עשו לה מעשי קונדס שגרמו לה לחשוב אחרת. כשפיני מתחילה להרגיש בנוח וליהנות בסן מורינה, היא מתקרבת אל סוד משפחתי, ובנוסף היא פוגשת המפתיע את הנסיך אויגן. מיה ג'נקינס - פיני לוסילה גנדולפו - אן מארי לא ידוע - הנסיך אויגן איוון אספצ'ה - המלך אוסוולד לא ידוע - הנסיך ארתור אמה גלינסקי - הנסיכה הנרייטה לא ידוע - נאדין כל פרקי העונה הראשונה הופצו ב-20 בנובמבר 2017 באפליקציית ערוץ דיסני בבריטניה ובאירלנד. בישראל כל פרקי העונה הראשונה הופצו בלעדית בערוץ היוטיוב של ערוץ דיסני ישראל. פלייליסט פרקי הסדרה, בערוץ היוטיוב של ערוץ דיסני ישראל ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "החווה המלכותית".
אגדות ילדים

אגדות ילדים (ביפנית: 世界童話アニメ全集, באנגלית: My Favorite Fairy Tales) היא סדרת אנימה יפנית משנת 1986, אשר בכל פרק מציגה סיפור אגדה שונה. הסדרה בוימה על ידי רוברט בארון, ונכתבה על ידי וינסטון ריצ'רד. הסדרה הופצה במקור על ידי סבן אנטרטיינמנט ב-5 כרכים של Blu-ray בשנת 1986. בישראל הסדרה הופצה לראשונה בדיבוב לעברית ב-DVD, ולאחר מכן שודרה בערוץ הילדים בשנת 1991. לסדרה יש עונה אחת ו-14 פרקים באורך 12 דקות. שפת המקור של הסדרה היא יפנית. כל פרק בסדרה מציג סיפור אגדה שונה, מרגש ומהנה לילדים ולכל המשפחה. האגדות שמוצגות בסדרה: החתול במגפיים כיפה אדומה שלושה חזירונים קטנים הברווזון המכוער הזאב ושבעת הגדיים היפהפייה הנרדמת שלגיה ושבעת הגמדים סינדרלה הקוסם מארץ עוץ השטיח המעופף עלי באבא וארבעים השודדים כושי סמבו בת הים הקטנה הסנדלר והגמדים במאי ומפיק הדיבוב של הגרסה העברית היה יעקב שם טוב. קובי מידן - קריינות אסף כחולי גני תמיר לימור רוזנר מוג'ה עינת בן ישראל רונית כץ שמעון כהן הסדרה הופצה במקור על ידי סבן אנטרטיינמנט ב-5 כרכים של Blu-ray בשנת 1986. העיתון הבריטי "דיילי מירור" הפיץ את הפרקים של "שלושה חזירונים קטנים" ו"עלי באבא וארבעים השודדים" ב-DVD כחלק מקידום המכירות של העיתון. בשנת 2006, Digiview Entertainment הפיצה את הפרק של "הקוסם מארץ עוץ" כחלק מהסדרה "Cartoon Craze". בישראל הסדרה הופצה לראשונה בדיבוב לעברית ב-DVD ולאחר מכן שודרה בערוץ הילדים בשנת 1991. המוזיקה נכתבה על ידי חיים סבן ושוקי לוי. רוב המוזיקה של הסדרה נמצאת גם בסדרת הטלוויזיה "אגדות האחים גרים". אגדות האחים גרים (אנימה) הכרך של ה-Blu-ray הראשון ב-IMDb הכרך של ה-Blu-ray השני ב-IMDb הכרך של ה-Blu-ray השלישי ב-IMDb הכרך של ה-Blu-ray הרביעי ב-IMDb אגדות ילדים, במיזם "אישים" לתיעוד היצירה הישראלית
ורה מרקס

ורה מרקס (בגרמנית: Vera Marks; נולדה ב-1933) היא דוגמנית גרמנייה. מרקס נולדה בפרנקפורט. בנעוריה היא זכתה בתואר היופי "מיס ימת קונסטנץ", ב-1951 נבחרה למיס גרמניה לאחר שרוב הקהל הצביע עבורה. לאחר זכייתה בתחרות הארצית היא עזבה את בית הספר בו למדה ויצאה ביחד עם מספר מלכות יופי ממדינות נוספות למסע פרסום ויחסי ציבור במזרח התיכון. היא הייתה לנציגת גרמניה במיס עולם 1952 בלונדון שם דורגה כסגנית השנייה. היא גם השתתפה במיס אירופה 1952 באיטליה. בשנת כהונתה גם נוצר סרט תיעודי אודותיה. היא שיחקה בסרט המוזיקלי Tanzende Sterne (גר'), היא גם הופיעה בסרט "Große Woche". "ורה מרקס", במסד הנתונים הקולנועיים IMDb (באנגלית) ורה מרקס באתר דר שפיגל (בגרמנית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
MAZ-530

MAZ-530 (ברוסית: МАЗ-530) היא משאית עפר אשר יוצרה על ידי יצרנית כלי הרכב הכבדים Minsk Automobile Plant (ברוסית: Мінскі аўтамабільны завод) בשנים (1957–1960), ועל ידי יצרנית משאיות הענק BelAZ (ברוסית: 'Белорусский автомобильный завод or БелАЗ) בשנים (1960–1963). דגם "MAZ-530" יוצר בין השנים 1957–1963. יוצרו 36 יחידות. בין השנים 1957 - 1960 דגם "MAZ-530" יוצר במינסק, בבלארוס, בין השנים 1960–1963 דגם "MAZ-530" יוצר בז'ודזינה במרכז בלארוס במחוז מינסק. מנוע קדמי. מנוע דיזל. סוג הנעה: הנעה אחורית. קוטר חיצוני של צמיגים - 1.8 מטר. סיבוב מעגל (קוטר): 28 מטר (נמדד בגלגל הקדמי. תוכן גוף מכולה - 22 מ"ק. מידות גוף מכולה (אורך X רוחב מבפנים): 3050 × 6540 מ"מ. זווית הטיה מקסימלית (מכולה): 65°. מידות צמיג: 18.00-32. עומס סרן קדמי: 17,500 ק"ג. עומס סרן אחורי: 30,450 ק"ג כל אחד. על פי תוצאות בדיקה היצרן, משאית העפר של מודל זה הוכרה לא מוצלחת לעבודה במחצבות, שכן היה רדיוס ענק עבור תמרון סיבוב, וקושי תמרון בנסיעה. משאית עפר MAZ-504 MAZ-525 מדיה וקבצים בנושא MAZ-530 בוויקישיתוף MAZ-530, סרטון באתר יוטיוב דגם "MAZ-530",‏ denisovets.ru (ברוסית) דגם "MAZ-530",‏ belautoprom-g2n.jimdo (ברוסית) דגם "MAZ-530" כולל תמונות belautoprom-g2n.jimdo